Súradnice: 41°55′26″S 25°53′02″V﻿ / ﻿41,923846°S 25,883764°V﻿ / 41.923846; 25.883764

**Defileto** (bulh. Дефилето) je chránené územie so štatútom chránenej lokality v chaskovskej oblasti v južnom Bulharsku.

Polohopis
---------

Chránená lokalita Defileto sa nachádza v chaskovskej oblasti, v okrese Charmanli v katastri mesta Charmanli a dedín Ostăr kamăk a Poľanovo. Leží v prielome rieky Charmanlijska reka na území medzi mestom Charmanli a dedinou Briagovo na teritóriu pohoria Rodopy.

Opis
----

### Rozloha

Chránená lokalita sa rozprestiera na ploche 1273,22 hektára.

### Druhová rozmanitosť

Na území chránenej lokality sa vyskytuje 252 druhov vyšších rastlín, z toho 33 druhov zákonom chránených a 13 druhov balkánskych endemitov. Z vtákov žije na teritóriu chránenej lokality Defileto až 149 druhov, z ktorých 49 je zapísaných v Červenej knihe Bulharska.

### Dôvod vyhlásenia

Dôvodom vyhlásenia chránenej lokality bola ochrana lokality v prielome rieky Ulu dere, ktorá sa vyznačuje rôznorodým a pekným krajinným reliéfom.

Predmet ochrany
---------------

### Flóra

Termofilné a substredozemnomorské dubové lesy, nábrežné formácie vŕb (*Salix spp.*), zmiešané jaseňovo-jelšové porasty pri krajoch riek tvorené druhmi jaseň štíhly (*Fraxinus excelsior*) a jelša lepkavá (*Alnus glutinosa*).

### Fauna

Na území chránenej lokality Defileto sú zo živočíšnych druhov predmetom špecifickej ochrany predovšetkým:

* z obojživelníkov: rosnička zelená (*Hyla arborea*) a balkánsky poddruh hrabavky plochohlavej (*Pelobates syriacus balcanicus*)

* z plazov: slepúchovec žltý (*Pseudopus apodus*), slepáň žltkastý (*Xerotyphlops vermicularis*), užovka stromová (*Zamenis longissimus*), užovka škvrnitá (*Elaphe sauromates*), piesočník presypový (*Eryx jaculus*), korytnačka močiarna (*Emys orbicularis*), [[korytnačka

zelenkastá]] (*Testudo hermanni*) a korytnačka žltohnedá (*Testudo graeca*)

* z vtákov: bocian čierny (*Ciconia nigra*), jastrab krátkoprstý (*Accipiter brevipes*), jastrab krahulec (*Accipiter nisus*), jastrab veľký (*Accipiter gentilis*), hadiar krátkoprstý (*Circaetus gallicus*), orol malý (*Hieraaetus pennatus*), orol krikľavý (*Aquila pomarina*), [[myšiak

hrdzavý]] (*Buteo rufinus*), včelár lesný (*Pernis apivorus*), haja tmavá (*Milvus migrans*), sokol sťahovavý (*Falco peregrinus*), sokol lastovičiar (*Falco subbuteo*), výr skalný (*Bubo bubo*) a ležiak úhorový (*Burhinus oedicnemus*)

* z cicavcov: syseľ pasienkový (*Spermophilus citellus*), tchor škvrnitý (*Vormela peregusna*) a vydra riečna (*Lutra lutra*)

Dejiny
------

Chránená lokalita bola vyhlásená v roku 1973. V roku 2007 bola rozloha územia chránenej lokality rozšírená na súčasných1273,22 hektára.

Ďalšie chránené územia
----------------------

Na území chránenej lokality Defileto sa nachádza prírodná pamiatka Kuru-dere (prírodná pamiatka)Kuru-dere. Defileto sa taktiež prekrýva s dvomi Územie európskeho významuúzemiami európskeho významu, ktorými sú Charmanlijska reka a Ostăr kamăk.

Kategorizácia
-------------

Kategória: chránená lokalita

Zodpovedná organizácia: RIOSV Chaskovo

Turizmus
--------

Územím chránenej lokality Defileto prechádza rovnomenná turistická ekocesta.

Galéria
-------

* informačná tabuľainformačná tabuľa
* informačná tabuľainformačná tabuľa
* na území chránenej lokalityna území chránenej lokality
* na území chránenej lokalityna území chránenej lokality
* na území chránenej lokalityna území chránenej lokality
* na území chránenej lokalityna území chránenej lokality
* na území chránenej lokalityna území chránenej lokality
* na území chránenej lokalityna území chránenej lokality
* na území chránenej lokalityna území chránenej lokality

Referencie
----------

1. 1 2 3 4  PAVLOVA, Ekaterina; BEZLOVA, Diľanka. Zaštiteni prirodni teritorii. Sofia : Izdatelska kăšta pri Lesotechničeski universitet. 2003. 208 s. ISBN 9548783835. S. 161. (po bulharsky)
2. 1 2 3 4 5 6 7 8 9 10 11 12 13 14   *Регистър на ЗТ и ЗЗ* [online]. eea.government.bg, [cit. 2023-11-02]. Dostupné online.
3. 1 2 3 4  Сдружение "Съюз за възстановяване и развитие - Хасково". *Защитената местност "Дефилето" край Харманли с План за управление* [online]. dnevnik.bg, 2013-11-21, [cit. 2023-11-02]. Dostupné online.
4. ↑   *Екопътека "Дефилето"* [online]. opoznai.bg, [cit. 2023-11-03]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Defileto (chránená lokalita)**